**Ερωτήσεις Δεκεμβρίου**

1.Ο Α-3 επαναφέρει από την πλαϊνή γραμμή στο εμπρός του γήπεδο. Η μπάλα πηγαίνει στον Α-4 ο οποίος την πασάρει αμέσως προς την κατεύθυνση του Α-3. Αυτός, πηδάει μέσα στο γήπεδο, προσγειώνεται στο ένα πόδι πιάνει την μπάλα και μετά ντριμπλάρει. Έχει κάνει παράβαση; **ΟΧΙ, 11.1, 23.1.1**

2. Σύμφωνα με τα επίσημα σήματα των διαιτητών, όταν πρόκειται να καταλογιστεί διπλό σφάλμα, πρέπει να έχει προηγηθεί το σήμα του σταματήματος του χρόνου (σφιγμένη γροθιά ψηλά). **ΝΑΙ, ΕΙΔΙΚΑ ΣΦΑΛΜΑΤΑ, Σ.73.**

3. Ο Β-4 βρίσκεται στο εμπρός του γήπεδο με την μπάλα στα χέρια του και πασάρει προς τον Β-3 που βρίσκεται στο πίσω γήπεδο. Αυτός, για να αποφύγει την παράβαση πηδάει, προσγειώνεται στο ένα πόδι και πιάνει την μπάλα. Υπάρχει παράβαση επαναφοράς στο πίσω γήπεδο; **ΟΧΙ, 28.1.2, 11.1**

4. Ενώ απομένουν 44΄΄ για τη λήξη του τέταρτου τετάρτου, ο Α-3 έχει την μπάλα στην διάθεσή του για επαναφορά. Ο Β-4 στην προσπάθεια του να παίξει άμυνα στον Α-2, υποπίπτει σε φάουλ, το οποίο είναι το τρίτο ομαδικό. Ο αγώνας θα συνεχιστεί με επαναφορά της μπάλας από την Α΄ ομάδα από το πλησιέστερο σημείο που έγινε το φάουλ. **ΟΧΙ, 34.2.3**

5. Την ίδια περίπου χρονική στιγμή, σε μια φυσική επαφή μεταξύ του Α-5 και του Β-5, ο πρώτος χρεώνεται με αντιαθλητικό σφάλμα ενώ ο δεύτερος με σφάλμα αποβολής, τα οποία χρεώνονται ως διπλό σφάλμα. **ΝΑΙ, 35.1.1, 35.1.2**

6. Ο Α-3 σουτάρει και η μπάλα σφηνώνεται μεταξύ στεφάνης και ταμπλό, ενώ απομένουν 17΄΄ στο χρονόμετρο των 24΄΄. Το βέλος εν. κατοχής δείχνει υπέρ της Α΄ ομάδας που θα επαναφέρει από την τελική γραμμή, με 14΄΄. **ΝΑΙ, 50.4, 4ο bullet.**

7. Σε περίπτωση ασυμφωνίας μεταξύ ηλεκτρονικού πίνακα αποτελέσματος και φύλλου αγώνα, υπερισχύει αυτόματα η καταγραφή του φύλλου αγώνα. **ΟXI, 48.2. (θα πρέπει να διερευνηθεί η περίπτωση και αν δε υπάρξει αποτέλεσμα, τότε υπερισχύει το φ.α.)**

8. Ο σημειωτής πρέπει να ενημερώνει απευθείας τον προπονητή ότι δεν έχει άλλα διαθέσιμα τάιμ άουτ στο τρέχον ημίχρονο ή την παράταση. **ΟΧΙ, 48.1, 4Ο bullet.**

9. Ο Α-4 στο πίσω γήπεδο του ντριμπλάρει για 3’’. Ο Α-1 και ο Β-3 χρεώνονται με ένα διπλό σφάλμα στο πίσω γήπεδο της ομάδας Α. Η ομάδα Α΄ θα έχει το υπόλοιπο των 8΄΄ να μεταφέρει τη μπάλα στο μπροστά της γήπεδο. **ΝΑΙ, 28.1.3**

10. Μπορεί ένας αμυνόμενος να έρθει πάρα πολύ κοντά στο σώμα ενός επιτιθέμενου παίκτη με μπάλα, εισερχόμενος μέσα στον κύλινδρό του, μη αφήνοντας αρκετό χώρο για μια κανονική μπασκετική ενέργεια; **ΟΧΙ, 33.1**

Γιώργος Κατραχούρας